કરાચીઃ પાકિસ્તાન ક્રિકેટ બોર્ડ (પીસીબી)એ ત્રણ વન ડે અને બે ટી-૨૦ આંતરરાષ્ટ્રીય વન ડે મેચ માટે ઝિમ્બાબ્વેનો પ્રવાસ ખેડવાનો નિર્ણય કર્યો છે, પરંતુ આ વન ડે શ્રેણી ૩૦ સપ્ટેમ્બર બાદ જ રમાશે. આઇસીસીએ ૨૦૧૬ ચેમ્પિયન્સ ટ્રોફી માટે ક્વોલિફાય કરનારી આઇસીસી રેન્કિંગની ટોચની આઠ ટીમ માટે આ સમયમર્યાદા નક્કી કરી છે. પાકિસ્તાને ગત સપ્તાહે ઝિમ્બાબ્વે ક્રિકેટ યુનિયન સાથે સંમતિ સાધીને ઝિમ્બાબ્વેમાં રમાનારી ત્રિકોણીય શ્રેણી રદ કરી દીધી હતી, જેનું આયોજન ઓગસ્ટના અંતમાં અને સપ્ટેમ્બરની શરૂઆતમાં થવાનું હતું. ટૂર્નામેન્ટની ત્રીજી ટીમ વેસ્ટ ઇન્ડીઝની હતી.